# Dänischi Sproch

| Dänisch *(dansk sprog)* |
| --- |
| **Verbreitig**: | lüeg under *Amtssproch i* |
| **Sprecher**: | 5,3 Millione Müetersprochler 0,3 Millione Zweitsprochler |
| **Linguistischi Klassifikation**: | * Indogermanischi Sproche
Germanischi Sproche
Skandinavischi Sproche (Nordgermanisch)
Ostskandinavisch
**Dänisch**
 |
| **Unterteilige**: |
3 Hauptgruppe (noch Azahl Gschlächter): Jütisch, Inseldänisch, Ostdänisch |
| **Offizieller Status** |
| **Amtssprooch vo**: | Dänemark Dänemark
 Grönland Faroer Färöer  EU Nordische Root  |
| **Anerkannti Minderheitesprooch vo**: | Deutschland Dytschland |
| **Sproochchürzel** |
| ISO 639-1 |
da |
| ISO 639-2 |
dan |
| ISO 639-3 |
dan |
| SIL |
dan |

Di **dänischi Sproch** (dän. *dansk sprog*) ghört zu de skandinavische und dodemit zu de germanische Sproche.

## Verbreitig

Insgsamt wird Dänisch vo ca. 5,3 Millione Müetersprochler gschwätzt, dodevo 5 Millione z Dänemark selber und de Rest z Schwede, Norwege, Grönland, (Nord-)Dütschland, Kanada und in de USA.

Zweitsprochler git s vor allem z Schleswig-Holstei (8'000–10'000), aber au z Ysland.

Zwar isch s Dänisch ziemlig stark vom Niderdütsch beyflusst worde, aber d Gränze zwüschem dütsche und em dänische Sprochberych isch e rächt harti. Friehner isch d Sprochgränze nit die glychi gsi wie d Landesgränze und s hät au Dänischsprochigi z Dütschland und Dütschsprochigi z Dänemark gha.

## Dialäkt

Hochsproch vom Dänisch isch de Dialäkt vo Kopehage und Umgebig. S wird au als *Rigsdansk* (= Rychsdänisch) bezeichnet. S hät ursprünglig uff me Sozioläkt vo de Obere Klass basiert. Näbem Hochdänisch häts früener e Hufe Dialäkt ggää; so hät fast jedi Insle ihr eigene gha, und au d Halbinsle Jütland isch sprochlich starch verstigglet gsy. Drum händ zwüsche Däne uss verschidene Deil vo Dänemark Verständnisproblem könne ufftrette, aber hütt schwätze di meiste Däne Rychsdänisch oder e liecht dialektal beyflussti Variante devo.

## Phonology

### Vokal

Im Dänische git s di folgende 27 Vokal:

|   | vorne | zentral | hinde |
| --- | --- | --- | --- |
| ungrundet | grundet |
| *lang* | *kurz* | *lang* | *kurz* | *lang* | *kurz* | *lang* | *kurz* |
| gschlosse | iː | i | yː | y |   | uː | u |
| halbgschlosse | eː | e | øː | ø |   | oː | o |
| mittel |   |   |   | ə1 |   |
| halboffe | ɛː | ɛ | œː | œ |   | ʌ | ɔː | ɔ |
| offe | æː2 | a |   | ɶ | ɑː | ɑ | ɒː | ɒ |

Zudem git s insgsamt 25 Diphthong:
[e:ɪ > e:], [ɛ:ɪ > ɛ:], [æ:ɪ > æ:], [ɑ(:)ɪ], [u(:)ɪ], [ʌ(:)ɪ], [i(:)ʊ], [e(:)ʊ], [ɛ(:)ʊ], [æ(:)ʊ], [a(:)ʊ], [y(:)ʊ], [ø(:)ʊ], [œʊ], [ɔ(:)ʊ], [ʌ(:)ʊ], [i(:)ʌ], [e(:)ʌ], [ɛ(:)ʌ], [æ(:)ʌ], [y(:)ʌ], [ø(:)ʌ], [œ(:)ʌ], [u(:)ʌ], [o(:)ʌ]

### Konsonante

|   | bilabial | labio- dental | dental | alveolar | palatal | velar | uvular | glottal |
| --- | --- | --- | --- | --- | --- | --- | --- | --- |
| Plosiv | pʰ b̥ |   |   | tˢ d̥ |   | kʰ g̊ |   |   |
| Nasal | m |   |   | n |   | ŋ |   |   |
| Frikativ |   | f |   | s |   |   |   | h |
| Approximante |   | ʋ | ð̪ |   | j |   | ʁ |   |
| Lateral |   |   |   | l |   |   |   |   |

## Ussproch

Dänisch hät zimlig vyli Vokal. Sälli 9 Vokal, wo gschrybe werre, chönne insgsamt 16 verschydeni Lut darstelle; dezüe chömme d Diphthong. Für Müetersprochler e Schwyrigkeit darstelle düet au de Knacklut; ohni den cha s allerdings zu Missverständnis cho (z. B. bi *lever* „Läber“ mit Knacklut und *lever* „läbe“ ohni en). Bi lange Vokal kunnt er vom Änd vom Vokal, ansunschte vor em Konsonant noch em Vokal. Wenn e stimmlose Konsonant uff e kurze Vokal folgt, no hät s niene e Glottisschlag.

D Konsonante vom Dänische sin meistens stimmlos (eso au *b, d, g*).

|  |
| --- |
| **Ussproch vo de Vokal** |
| **Vokal** | **Ußsproche** |
| a | \* gschlosses [e] wie in "S**ee**" \* hells a (IPA: æ) |
| e | \* Schwa, IPA [ə] |
| i | \* langs, gschlosses [i:] \* zwüsche [e] und [ɪ] |
| o | \* Diphthong [əʊ] \* hells a, IPA [æ] |
| u | langs, gschlosses [u:] |
| y | \* wie <ew> uff Englisch \* wie s <ö> uff Dytsch |
| æ | \* hells a, IPA [æ] |
| ø | \* gschlosses [ø] |
| å | \* gschlosses [o] \* Diphthong [əʊ] |

|  |
| --- |
| **Ussproch vo de Konsonante** |
| **Konsonant** | **Ußsproch** |
| b | normals [b], zwüsche Vokal und am Wortend [w] |
| c | vor Konsonante und vor *a, o, u* [k], sunsch simmloses s [s] |
| d | am Wortend und zwüsche Vokal [ð], sunsch [d] noch *l, n, r* und vor *s, t* nit ußgsproche |
| f | [f] wie uff Alemannisch |
| g | [g] wie uff Alemannisch, noch Vokal sälte ußgsproche am Silbeänd stimmhafts [g] in Främdwörter au [ʒ] |
| h | vor <j> und <v> stumm, sunsch [h] wie uff Alemannisch |
| j | [j] wie s Alemannischè [j] in yheimische Wörter |
| kʰ | normalerwis [kʰ], zwüsche Vokal und am Silbeänd stimmloses <g> [g̊] |
| l | [l] wie uff Alemannisch |
| m | [m] wie uff Alemannisch |
| n | [n] wie uff Alemannisch |
| pʰ | stimmloses [pʰ], zwüsche Vokal und am Silbeänd stimmloses <b> [b̥] |
| qu | [kw] wie uff Englisch |
| r | am Wortafang und noch Konsonant [ʁ] wie <r> uff Französisch, im Wortinnere entfallt s oder wird Deil vo me Vokal |
| s | wie 
 uff Alemannisch, IPA [s] |
| tˢ | stimmloses, aspirierts [tˢ], zwüsche Vokal und am Silbeänd stimmloses <d> [d̥] |
| v | am Wortänd [u] wie s gschlosse <u> uff Alemannisch, sunsch [v] wie <w> uff Alemannisch |
| w | [v] wie uff Alemannisch |
| x | Affrikate [ks] wie <x> uff Alemannisch |
| z | simmloses 
 [s] |

## Grammatik

Nome und Adjektive hän zwei Gschlächter. Die heiße *Neutrum* und *Utrum.* S Utrum isch uss de beide Gschlächter *Maskulinum* und *Femininum* zämmecho. E Ändig wo s Gschlächt vo me Nome azeigt, git s nit.

Im Dänische werre d Nome nit an de Fall apasst. Nur für de Genitiv wird immer d Endig *-s* ans Nome draghängt.

De Plural wird mit de Suffixe *-er* oder *-r* bildet. Sältener chunnt d Ändig *-e* vor, no sältener gar kei Endig. Mängmol chunt en Umlut dezue.

S git im Dänische zwei unbstimmti Artikel, nämlig *et* (Neutrum) und *en* (Utrum). Si stönn immer vor em Nome. Zum Usdrucke, dass s Nome bstimmt sy soll, hänkt mer d Ändige *-(e)n* bi Utrum-Wörter, *-(e)t* bi Neutrum-Wörter und im Plural *-(e)ne* ans Nome a.

Alles i allem gseht das eso us:

* *en mand* „en Maa“, *manden* „de Maa“, *mandens* „vom Maa“, *mænd* „Mane“, *mændene* „d Mane“, *mændenes* „vo de Mane“
* *en kvinde* „e Frau“, *kvinden* „d Frau“, *kvindens* „vo de Frau“, *kvinder* „Fraue“, *kvinderne* „d Fraue“, *kvindernes* „vo de Fraue“
* *et barn* „es Chind“, *barnet* „s Chind“, *barnets* „vom Chind“, *børn* „Chind (Mehrzahl)“, *børnene* „d Chind“, *børnenes* „vo de Chind“

Wenn de Vokal sell churz blybe, wird de Uslutkonsonant (letschte Konsonant) i däm Fall verdopplet: *(et) tal* „(e) Zahl“, *tallet* „d Zahl“

## Echli Literatur

**En Übersicht Kurt Braunmüller: *Die skandinavischen Sprachen im Überblick*. Francke, Tübingen. 3. Uflag 2007 (UTB 1635), ISBN 978-3-8252-1635-1, S. 86–133.

**E Grammatik Robin Allan, Philip Holmes, Tom Lundskær-Nielsen: *Danish. A Comprehensive Grammar.* London / New York 1995. ISBN 0-415-08206-4.

**Großi Wörterbüecher Det Danske Sprog- og Litteraturselskab (Ug.): *Ordbog over det danske Sprog.* Bd. 1–28. Gyldendal, Kopenhagen 1918–1956, *Supplementbind* 1–5. Gyldendal, Kopenhagen 1992–2005, ISBN 87-00-23301-3 (online oder online).
* Det Danske Sprog- og Litteraturselskab (Ug.): *Den Danske Ordbog*. 6 Bände, Gyldendal, Kopenhagen 2003–2005, ISBN 87-02-02401-2 (online).

**Sprochgschicht Peter Skautrup: *Det danske sprogs historie.* Bd. 1–4, Kopenhagen 1944–1968 (Nochdruck 1968) und 1 Registerband, Kopenhagen 1970.

## Weblink

 **D Wikipedia uff DänischS Wiktionary uff Dänisch** — e freis Wörterbüech

 **Wikisource uff Dänisch** — Quälletekscht

 **Wikinews uff Dänisch** — Aktuälli Nochrichte

 **Wikiquote uff Dänisch** — Zitate

 **Commons: Dänischi Sproch** – Sammlig vo Multimediadateie
## Quelle